Hvem prompet?
Jack, kutt ut.
Æsj!
Så dere vil med på Championship Tour?
Ja, håper det.
På 2000-tallet var surfing stort.
Surfebransjen hadde en betydelig vekst.
TIDLIGERE TEAM MANAGER
Jeg jobbet for Quiksilver og lette etter unge talenter verden over.
Og vi var heldige og fikk disse tre ungguttene.
Kanoa Igarashi, Leo Fioravanti og Jack Robinson.
En av dem kunne helt klart ende opp som verdensmester.
-Kelly, liker du New York? -Elsker New York, mann.
Jack, Kanoa og Leo. Små drittunger. Jeg elsker dem.
11 X VERDENSMESTER
-Hva gjør hjulene? -Ingenting.
Jeg fikk kontrakt med Quiksilver da jeg var 12.
Elsker det.
Jeg var så liten at jeg ikke forsto hva som skjedde.
Min første tur uten foreldre.
Jeg føler meg friere og kan gjøre som jeg vil. Det er gøy.
Det er helt vilt. Vi vokste opp sammen.
Små drittunger som løp rundt og surfet.
De så potensialet i oss da vi var små og formet oss for fremtiden.
Hvis talentet ditt blir oppdaget,
og noen tror du kan selge shorts, signerer de deg veldig tidlig.
Men for å gjøre ordentlig suksess vil sponsorene ha surferne sine i World Tour.
Jeg var førstemann.
Kanoa Igarashi er tenåring og allerede med på touren.
Leo kom med to år senere.
Dette er nok Leos beste dag.
Da jeg kom med, var det: "Oi. Dette har jeg drømt om hele livet."
Da Jack kom med i år, var vi fulltallige.
Deres Surfing Champion for 2019. Jack Robinson!
Nå konkurrerer vi mot hverandre. Det er helt vilt.
Disse gutta kom inn i gullalderen.
De hadde så stort potensiale.
Og så når du verdenstoppen, du kommer med i World Tour,
og da er spørsmålet om du er det neste store.
-Nå. Ringen din traff meg. -For mye, Keanu.
Jeg måtte forsvare meg.
Kanoa er i gang.
Kanoa. Kanoa.
Ja. Den var bra.
Det er jo fantastisk.
KANOAS FORELDRE
Han er god.
Jeg heter Kanoa Igarashi. Jeg er 23 år og profesjonell surfer.
NR. 9 PÅ VERDENSRANKINGEN
Hvorfor heter han Kanoa?
Jeg ville at han skulle surfe, og det er et navn fra Hawaii.
Og Hawaii er jo et topp sted for surfing.
Foreldrene mine er typiske japanere. Tippoldefaren min var samurai.
Mammas familie driver en typisk japansk nuddelrestaurant i Tokyo.
Pappa ble surfer i Japan.
Mamma begynte også å surfe, og det var sånn de møttes.
Og så ville de ha et barn å gi surfeinteressen videre til.
Så de tok et dramatisk valg og flyttet til California før jeg ble født.
De ville gi meg de beste mulighetene til å bli profesjonell surfer.
Ja, det var en stor sjanse å ta.
Det var jo skummelt?
Vi hadde ikke jobb. Vi kjente ingen og hadde ingen familie her.
Det var tøft for dem i California.
De snakker ikke engelsk. De har ingen rik familie. De måtte bare klare seg.
Jeg syns det er helt ubeskrivelig, det de har gjort for meg.
Første gang han sto på et brett var da han fylte tre år.
Første gang han deltok i en konkurranse var han seks år.
Han var med for første gang og vant.
Kanoa Igarashi, hvordan ble du så god?
Pappa forklarte det: "Gjør sånn og sånn."
-Han forklarte alt sammen? -Ja.
-Er du en av verdens yngste surfere? -Jeg tror det.
Ham får vi se mer til.
Surfingen gjorde at jeg passet inn.
Når du vokser opp som asiatisk i Amerika, skiller du deg ut uansett.
Og plutselig var jeg han kule som vant surfekonkurranser.
Masse oppmerksomhet. Det var sju-åtte sponsorer som kjempet om meg.
Og jeg tenkte: "Hvordan kan et firma investere i en 12-åring?
Nå begynner det å bli alvor."
Og plutselig var det jeg som tjente pengene i familien.
Og det merket jeg.
-Er det mammas og pappas hus? -Nei, Kanoas.
KANOAS BROR
Ja. Alt dette er Kanoas.
Det er så fett. Han har designet alt. Det er ganske fint.
Ja, det er min lille oase.
Jeg kjøpte mitt første hus da jeg var 17, og da gråt mamma.
Hun sa: "Jeg trodde aldri jeg skulle bo i et hus vi eide selv.
Jeg trodde jeg måtte leie resten av livet."
Det viktigste for meg er å ta vare på dem rundt meg.
Da kan jeg gi tilbake for alt de gjorde for meg.
-Vær så god. -Så godt.
Kanoa har hatt press på seg hele livet.
Foreldrene hans hadde en drøm: "Sønnen vår skal bli verdensmester."
PENSJONERT 3 X VERDENSMESTER
Han representerer familien i touren.
-Her, og så dra. -Ja.
Han representerer landet sitt.
-Det var tett. -Travelt.
Ja, presset er enormt.
Kanoa er blitt et japansk surfeikon.
Han er stilinspirasjon i konkurransene
når han representerer Japan som toppsurfer.
Selv om han er idrettsutøver, ser folk ham mer som
en kjendis. Han er stjerne.
Sponsorer og fans som står opp kl. 4 om morgenen for å se deg surfe.
Så mange som regner med deg. Jeg har levd med det ansvaret hele livet.
Når jeg vinner, vinner vi sammen. Familien min og alle rundt meg.
Men når jeg taper, taper de også.
-Yo, hva skjer? -Kommer dere?
-Ja, jeg hadde tenkt å surfe. -Kom. Det er ganske gøy.
Greit, jeg melder deg.
-Kanoa svarte utrolig nok da du ringte. -Kanoa svarte. Det er uvanlig.
LEOS KJÆRESTE
RANKET SOM NR. 18
Han svarer aldri.
Når sluttet han å svare når du ringte?
Han sluttet å svare da det begynte å gå bra på touren.
Da var han for fin for å henge med meg.
Da vi var mindre, konkurrerte vi alltid.
Han gjemte voksen min, utstyret eller brettene.
Våtdrakten min ble stjålet da jeg var 13.
Og jeg tror fremdeles det var ham.
Vet dere hva som skjedde da jeg møtte Kanoa?
-Jeg hadde gips på armen. -Ja.
Og han prøve å rive av meg håndkleet mens jeg skiftet.
Og jeg prøvde å dra til ham med gipsen.
-Ødelegge karrieren hans. -Sånn ble vi venner.
Siden da har Kanoa vært en av mine beste venner, og er det fremdeles.
De siste årene har han vært på et høyere nivå.
Kanoa Igarashi jakter på sin første seier.
I fjor kunne han ha endt blant topp fem. Så inspirerende.
Han blir bare bedre og bedre.
En stor seier i touren for Igarashi.
Bare 21 år gammel.
Nå prøver jeg å ta ham igjen, for han er helt rå.
For en følelse.
I fjor følte jeg for første gang: "Jeg kan gjøre det bra."
Kom igjen!
Det er starten på en lang karriere, tror jeg.
Hatten av for guttungen.
Ingen av oss har vært blant de fem beste ennå.
Jeg endte på sjette i fjor.
Jeg har vært nærmest. Men nå slåss vi om den plassen alle sammen.
Kanoa er så nær topp fem,
men hadde ikke den beste starten på året.
Han må snu det og kjempe seg tilbake.
TIDLIGERE SURFER
Jeg gledet meg til å se Jack på touren.
RANKET SOM NR. 21
Men jeg hadde forventet bedre resultater.
Bøy knærne, se på ballen. Se på målet ditt.
Det var forventet at han skulle gjøre det bra.
Men nå er ikke plassen hans trygg.
Tre, fire, fem, seks.
Vi er halvveis, og ting begynner å skje.
Hvem som får bli, og hvem som ryker ut.
Greit. Bytt stilling.
Folk sier: "Dette blir en tøff oppgave."
Men jeg føler meg helt topp. Jeg må bare ha fokus.
Pust rolig. Bare konsentrer deg om pusten, bror.
Jeg har jobbet så hardt og vil ikke ryke ut.
Jeg tenker ikke på det, lar det ikke snike seg inn i hodet.
Han må skjerpe seg, for nå kan han ryke ut av touren.
Leo slet i begynnelsen av sesongen.
Jeg ligger på 18. plass.
Han må yte sitt beste. Han tåler ikke et dårlig resultat til.
Alle tre har sitt å bevise,
ikke bare for seg selv, men for sponsorer og hele verden.
Det er bare tre konkurranser igjen nå i år.
Nå må de skjerpe seg, håndtere presset
og vise prestasjoner som skiller dem fra resten.
Velkommen til sentrale California, her i Lemoore...
KONKURRANSE 6 AV 9
...og Jeep Surf Ranch Pro.
Presset er stort. De unge profilene prøver å sanke poeng.
Så langt ut i året merker de presset.
Surf Ranch har menneskeskapte bølger
som jeg har bidratt til å utvikle de siste ti årene.
Det er vanskelig å sammenligne dette med noe ute i sjøen.
Det er ikke enkelt.
Alle får like bølger og kan vise alt de har av triks.
Det handler om ferdigheter.
Dette er moromaskinen. Perfekte bølger på bestilling.
-Håper ikke Kelly vinner. -Du håper jeg ikke vinner?
Hvem vil du skal vinne? Medina? Han har vunnet fire ganger i år.
Kanoa.
De trykker sikkert på en annen knapp for deg.
Tuller du? Hva mener du?
Ute i sjøen er det duell.
Du finner dine egne bølger og skaper muligheter.
På Surf Ranch er du alene i vannet, og presset blir større.
Surfer, er du klar? Bølgen kommer.
Du ligger i bassenget og hører maskinen og at du har 30 sekunder.
CT 3, 30 sekunder.
Når bølgen kommer, er det ingen steder å gjemme seg.
Å, hjelpe meg!
-Han snudde... -Nesa under!
Surf Ranch har en resultatliste.
Du konkurrerer ikke bare mot én annen...
HOVEDDOMMER
...men mot hele feltet.
De må vise prestasjoner som skiller dem fra de andre.
Du vet hva du skal gjøre. Ikke tenk for mye.
LEOS TRENER
Bare følg instinktene dine. Dette klarer du.
Bare de åtte beste går videre til semifinale.
Lykke til.
Lim føttene fast, kjenn sidene. Start med et smell.
Et annet press...
KANOAS TRENER
...for verdens beste surfere.
Her kommer Kanoa Igarashi.
Han er en som kan gå langt, og kanskje vinne.
Hvis han vil opp på topp fem, må han bli en av de to beste.
Da kjører vi.
Få det gjort. Denne vil du ha!
Jeg vet hva jeg må gjøre og hvem jeg må være.
Og jeg har troen.
Surfer, er du klar?
Bølgen kommer.
Nå skjer det.
Det første vi ser av Kanoa Igarashi.
Du krummer nakken og gir 100 % i alt du gjør.
Jeg vil bare gjøre foreldrene mine stolte.
De har gjort meg til den jeg er i dag.
Stor seksjon å jobbe med.
-Han må klare det. -Baklengs ut.
DOMMERROM
For en flott start. 7,83.
Trygt inne blant de åtte beste.
Han går videre til neste runde.
Nestemann i bølgebassenget er Leo Fioravanti.
Kom igjen, kompis. Kos deg.
Du kan ryke ut når som helst, så du må gi alt.
Og her er det kamp om resultatene.
Du kan ikke slappe av der ute.
Følger linjen.
Han må ha en perfekt avslutning.
Han må fullføre.
Fioravanti byr på nydelige raske svinger.
Én eneste liten glipp, så er bølgen borte.
Avslutningen kommer til å svi.
Ja, det er synd. Det holder ikke til å gå videre.
Det ville gitt gode poeng.
Å ryke ut så tidlig må svi kraftig for Leonardo Fioravanti.
Ja.
Tålte ikke presset.
Faen!
Det er hjerteskjærende.
Det er nådeløst, og du tenker selvsagt det verste med en gang.
At du ryker ut av touren, mister sponsorer.
Du investerer ikke i noe uten å ville ha avkastning.
Store sponsorer forventer resultater.
Og noen ganger kan forventningene knuse deg.
Jeg har ikke fått vist hva jeg kan.
Du må komme tilbake sterkere og bedre.
Du er god nok til å være blant de fem beste.
Ja da.
LEOS STEFAR
Jeg vil gjerne se Leo bli verdensmester. Jeg tror han er god nok.
Han må bare gjøre jobben og bli litt tøffere.
Jeg har vondt av Leo.
Vi er midt i sesongen. Det er ikke noe godt år for ham.
Før likte jeg ikke at han gjorde det bra.
Men nå vil jeg gjerne se Leo lykkes.
Vi er eldre og litt mer modne nå.
Nestemann i bassenget er Jack Robinson.
Han slåss for å bli med videre.
Jack var på laget mitt da han var ti, og det var nesten skremmende
å se en gutt som var så trygg i vannet. Jeg liker Jack så godt.
Jeg vil at han skal gjøre det bra.
JACKS KONE
Jeg føler press og forventninger
fra andre og all fansen og alt sammen.
Bølgen kommer.
Hvis du tror mer på hypen enn på deg selv, blir det et problem.
Han må fullføre denne bølgen. Han gjør seg klar.
Det er her du får opp farten til den siste seksjonen.
Hva kan du vise oss? Nesa nedi!
Dommerne har vært strenge med at disse bølgene må fullføres.
-Det var nesten. -Jeg vet det.
Jeg blir så lei meg.
Ett poeng til Robinson.
Han gikk ned, og nå er han ute av konkurransen.
Robinson kjenner på frustrasjonen.
Viktig øyeblikk.
Hele karrieren står på spill. Han må kvalifisere seg til 2022.
Det er en prøve.
Du må stable deg på beina igjen for å få bli med videre i touren.
-Vil du hjem? -Uten alle kameraene.
OK.
For Jack har det alltid handlet om hva som hemmer ham.
Han har et medfødt talent.
Men du må være mye sterkere mentalt.
Jack slipper opp for tid.
Det er tøft.
Jeg ble knust det første året, men jeg er her ennå og kjemper om topp fem.
Men det første året er tøft. Jeg håper bare ikke Jack lar det gå innpå seg.
At han ikke lar det ødelegge karrieren han har staket ut.
Ha det.
SEMIFINALE
Velkommen tilbake til semifinalen.
Bare åtte deltakere igjen.
Nå får vi Kanoa Igarashi.
Han har hatt fantastisk flyt her på Surf Ranch.
Kanoa Igarashi vet at en seier her kan gjøre ham aktuell blant de fem beste.
Surf Ranch er en stor sjanse for meg. Jeg skal kjempe til det siste.
Når han er utsatt,
når presset er stort, og ting er krevende,
dukker kraften opp, og det elsker jeg å se.
Han er sterk. Jeg tror han trives under press.
Du har sagt i hele år at du vil til topp fem eller topp tre.
Hva ville de gjort nå? Ja?
Grip tak i det nå.
Kom igjen, Kanoa!
Viktig øyeblikk for Igarashi.
Nå skjer det.
Det er bare snakk om tid før Kanoa knuser alle.
Hele livet mitt handler om resultater.
Gjør jeg det ikke bra, så gjør jeg det ikke riktig.
En av de få som tar sjansen på store hopp langt bak.
Snakk om å risikere alt. Denne unge mannen vet hva som må til.
Kom igjen.
Oi!
Flott gjort! Nydelig.
Dette er ikke mulig. Denne karen er helt sjuk.
Helt fantastisk surfing.
Han er fornøyd.
Han gliser, så han tror nok han tar det.
Men det er opp til de fem dommerne.
Avgjørende øyeblikk for Kanoa Igarashi. Trenger 7,57.
Hva tror du det blir?
-Det må jo være topp. -Åtte.
Det må ligge på åtte.
-Det gikk ganske bra. -Helt sjukt.
8,93. Semifinalens beste resultat.
Ja!
Bare to surfere igjen.
Hvis jeg ikke hadde gjort det bra her, hadde jeg vært ute av kampen om topp fem.
Men nå er jeg plutselig med igjen.
Her er Medina på gang.
Tuller du?
9,27 til Gabriel Medina. Og opp i ledelse.
Filipe Toledo, én bevegelse. Stor avslutning.
Vel, vel, Kanoa sitter der og er stressa.
Trengte nok en nier.
Tror han fikk det.
Og så kommer Filipe Toledo med 9,57.
-Det var bra. -Oi.
Vel fortjent. Da var det over.
Medina og Toledo.
Til finale, og Kanoa ned på tredje.
Jeg har mye å jobbe med. Jeg har mye slit,
mye trening og søvnløse netter foran meg for å nå topp fem.
Kanoa Igarashi går opp på sjetteplass.
Rett utenfor Rip Curl WSL-finalen og topp fem.
Kanoa gjorde det kjempebra på Surf Ranch.
Han må bare klore seg opp på topp fem.
Og så har du Jack Robinson og Leo Fioravanti.
De har ikke levert.
Alle kan ende utenfor touren. Det er en hårfin balansegang
mellom å bli med videre, ende blant topp fem eller kvalifisering.
Det er små marginer.
Jeg var så sint etter Surf Ranch. Jeg kunne ikke tro det.
Jeg tror jeg falt fem plasser på rankingen.
Jeg klarte ikke å få kontroll på nervene.
Jeg holdt på å falle utenfor touren.
Der er jeg nå.
Jack Robbo var rågod som liten, men han har ikke levert varene.
Ja, han var en topp frisurfer, men i konkurranser var han ikke noe spesielt.
Han har til slutt kvalifisert seg,
og nå vekkes hypen fra da han var liten igjen, og alle lurer:
"Kan han bli det alle trodde han ville bli da han var 12?"
Da han var åtte, surfet han 2,5 meters bølger over grunna.
JACKS TRENER
Han sto bare der helt avslappet.
Han gjorde det bare.
Og jeg bare: "Hva?"
Psyko. Ingen hadde sett noe sånt. Unger på den alderen surfer på småbølger.
I DAG
Det føles som han har vært i verdenstoppen så lenge.
Men samtidig må ha takle akkurat det samme
stresset som andre nykommere som møter all oppmerksomheten:
"Nå gjelder det, nå må jeg prestere."
Han har mer press på seg, for alle forventer så mye av ham.
Dagens gjest er en som mer enn noen andre de siste 20 årene
har vokst opp i surfemiljøets kraftigste søkelys.
Store kontrakter før han ble tenåring,
veiledning av verdens beste surfere,
magasinforsider, reiser verden over, alt mulig. Og det er ikke lett.
Jack Robinson, nykommer i 2021 og Western Australias store håp her i The Lineup.
-Takk for at du ville bli med. -Stas å få være her.
Hvordan var familien? Hvordan var det da du var liten?
Jeg begynte med dette så tidlig. Jeg tror nok det var pappas drøm.
JACKS FAR OG TIDLIGERE MANAGER
Han visste at du må gi alt.
Trevor surfer.
Jeg fikk en liten bølge, og han padlet ut igjen. Jeg så ham ikke.
-Så pussig. -Så pussig.
-Utrolig at han er der ute. -I store bølger også.
Ja.
Ville han blir profesjonell surfer, eller drømte han om det for deg?
Det var nok drømmen hans, og så begynte jeg med det.
Og har aldri sett meg tilbake.
Kanskje han ville gjøre det jeg har klart. Nå så langt.
Kanskje det var derfor det virket så mye mer seriøst.
For det var: "Er dette din drøm eller min?"
-Det kan bli tøft. -Ja.
For når dere er i familie, er det alltid...
Det er ingen filtre.
Han var hard.
Ingenting var bra nok for ham, så jeg ville alltid bli bedre.
-Det går bra, eller? -Ja da.
-Ja, du føles bra. Hvor er bilen din? -Der borte.
Jeg følger deg bort og prater litt.
Bli med bort til bilen min.
-Jeg må hjem. -Ja vel.
Bare pust, så går det bra. Det går bra, det vet jeg.
-Alt vel. -Du?
-Meld meg når du skal ringe. -Ja.
-OK. Bra. -Ingen fare.
Pappa og jeg sluttet å reise sammen.
Når alt kommer til alt, er det jo meg det står på.
Jeg ville ha en forandring. Jeg ville gjøre det alene.
JACKS HUS
-Deilig å være her. -Slippe unna alle.
Hva snakket de om i podkasten?
Om at jeg, Leo og Kanoa har vokst opp med
så mye press og store kontrakter.
Og så begynte de å snakke om foreldrene mine...
-Og faren din? -Ja.
Alle har sett deg vokse opp, og faren din.
Så de er nysgjerrige.
Ja, det er en uvanlig situasjon.
Ja.
Jeg kan ikke bekymre meg for mye for press fra noen, eller hva det nå er.
Jeg må fokusere og ikke la noen ødelegge. Jeg konsentrerer meg om meg selv.
Og det er vanskelig, men det er det jeg vil.
Jack hadde en far som gjorde alt for at han skulle surfe.
Han reiste verden rundt med Jack fra før han ble tenåring.
Til slutt måtte Jack trekke seg unna og si: "Jeg er min egen herre."
Og nå kjenner han kanskje på litt dårligere selvtillit.
Han har ikke gjort det så bra.
Og nå uten faren,
kan han stole på egne evner til å takle motgangen?
Tre amigos!
-Vær rask, Kanoa! -Ja.
-Vi vokste opp sammen. -Ja.
Presset hverandre.
Det er ganske vilt.
Vi får bare håpe at vi om ti år
fremdeles prater over noen øl
med et par verdensmestertitler og flere historier å fortelle.
-Ganske sjukt. -Hvor lenge fortsetter Kelly?
-En gullmedalje til. -Nei, han blir jo 50.
Hvor gammel... 23 og 23? Han er dobbelt så gammel som oss to.
-Han er to og en halv gang oss. -Ja, egentlig.
-Men han er mye hvassere enn vi tror. -Du tviler på onkel Kel.
-Nå knuser deg etterpå. -Jeg skal sende ham en melding.
KONKURRANSE 7 AV 9
Velkommen til Oaxaca i Mexico, her på Barra de la Cruz
og Corona Open Mexico sponset av Quiksilver.
Stopp nummer sju. Nå gjelder det.
-Det blir trykk. -Håper vi får noen tunneler.
Vi har bare sett glimrende surfing i formiddag, og gjett hva.
Sånn kommer det til å fortsette videre i konkurransen.
Tungvekterne kommer.
Kelly Slater sammen med Gabriel og Ítalo.
Her i den innledende runden: Kolohe Andino og Kanoa Igarashi.
-Du må satse stort. -Jepp.
Et viktig øyeblikk for Igarashi, som ligger som nummer seks.
Én plass fra topp fem.
Så han er nødt til å vinne hvis han vil videre til Rip Curl WSL-finalen.
Jeg kan klare topp fem. Jeg har forberedt meg hele livet på dette.
Nå gjelder det. Min sjanse til å nå opp til topp fem.
-Alt bra? -Dette tar du.
De to høyeste poengene teller.
Kom igjen, samurai.
Igarashi er raskt oppe og vil ha ledelsen.
6,83. Kanoa leder.
Dette blir litt av et heat.
Kolohe Andino har nådd til topp fem et par ganger.
Han kan slå hvem som helst.
Ingen vil tape her.
Kanoa Igarashi. En diger forehand reverse.
I en av de beste duellene vi har sett i denne konkurransen.
Viktig runde for Kolohe.
-Fullfører en inverted upside-down. -Nå tuller du.
Glad jeg ikke er dommer. Dette er et vanskelig heat å vurdere.
Kom igjen, få poengene.
Knusende tap for Igarashi.
Han går ut her i Mexico. Og når ikke topp fem.
Faen ta.
Det var helt brutalt.
Brutalt.
Det er høye forventninger...
...fra sponsorer, trenere, venner, familie.
Foreldrene mine satt oppe kl. 4 og rev seg i håret,
mens jeg konkurrerte på den andre siden av havet.
Og det må de svelge. Hver gang jeg taper, føler jeg at jeg skuffer mange tusen.
Hvis du blir oppdaget som talent i tidlig alder,
får du presset på deg om å bli verdensmester.
Og det føles som ingenting annet er bra nok.
Går det bra?
PÅ TELEFON: KANOAS FORELDRE
Jeg er så skuffet.
Jeg vil ikke.
Alt jeg har gjort, og alt jeg har ofret, og så er dette resultatet.
Det er så tungt når det går opp og ned.
Jeg vet ikke om jeg vil fortsette.
Jeg vil bare gråte.
Velkommen tilbake til Barra de la Cruz.
Dette er viktige poeng for karer som Leonardo Fioravanti og Jack Robinson.
De kjemper kanskje ikke om topp fem på slutten av året,
men de kjemper helt klart for neste år.
Når du tenker på sponsorene, er det vanskelig å fokusere på deg selv.
Men jeg har lært at det er det du må gjøre.
Du kan skyve dem til side. Jeg jobber med mine ting. Ferdig.
Jeg tenker ikke på hvordan alle andre surfer, eller hva som foregår.
Jeg har bare fokus på meg selv.
Jeg har jobbet hardt for det, så nå må det skje.
Alles blikk er på Jack Robinson.
Her må han vise hva han har jobbet med.
Jack Robinson.
Klarer ikke å bli stående.
Når du er deg selv,
og tar ansvar for det du gjør, blåser i hva andre mener
og gjør det du vil selv,
gir du deg selv den beste sjansen til å lykkes.
Nå stopper hjertet snart.
Robinson går for en grab-rail reverse.
Nydelig avslutning også.
Han kontrollerer dette heatet.
Han har fart nok til hva som helst.
Svinger i bunnen, skarp sving og avslutter med en layback jam.
En utrolig siste bølge.
En stor bølge. Viktig bølge for Jack Robbo.
Nok en mulighet i denne seksjonen.
Et av de beste resultatene i hele konkurransen.
KVARTFINALE
Elsker å se hvor sulten han er.
Vi har ikke sett Jack Robinson sånn verken i Australia
eller på Surf Ranch.
SEMIFINALE
Jack Robinson er en av verdens beste tunnelsurfere.
Robbo flyr ut og over i en stor vertikal sving.
Jack Robinson videre til finalen.
-Bra jobba, Jack! -Du er i finalen!
Robinsons beste resultat.
Øyeblikket vi har ventet på hele året fra Jack.
-Det var saker, bror. -Faen, den satt.
Jack vet at jobben ikke er gjort ennå.
Vi har andre semifinale.
Han skal møte Leonardo Fioravanti eller Deivid Silva.
SEMIFINALE
Her står mye på spill.
Jeg og Leo har alltid fine heat. Jeg vil gjerne møte ham i finalen.
Drøye 90 sekunder igjen.
Fioravanti er så selvsikker
at han bare venter på bølgen. Men han har tapt på det tidligere.
Når han venter på noe som aldri kommer.
Deivid Silva. Ujevnt heat, men er god til riktig tid.
Avgjørende for resultatet dette her.
Deivid Silva slo ut Leo Fioravanti i semifinalen.
Faen!
Vi takler tap forskjellig.
Siden vi jobber så hardt, vil vi ikke ha annet enn seier.
Og uansett hvem du er, taper du oftere enn du vinner i surfing.
Det er sånn det fungerer.
Se det positive i det, kompis. Tredjeplass er bra.
Det føltes som du surfet bedre, men du fikk bare ikke sjansen.
-Ikke sant? -Ja, jeg vet det.
-Opp med haken. -Takk.
Det Leo trenger i Championship Tour, er jevn form.
Det har gått opp og ned.
I år har han vist at han kan holde på plassen sin.
Og det blir et løft for selvtilliten.
I år har jeg ikke fått de resultatene jeg ønsket.
Jeg hadde forventet å være blant topp ti, og sånn ble det bare ikke.
Fremgang er ikke lett,
så jeg må bare skjerpe meg og jobbe hardt det neste året.
Øyeblikket vi har ventet på.
Deivid Silva og Jack Robinson i duell
om å vinne sin første Championship Tour-konkurranse.
Jeg vil bare at Jack skal lykkes. Han har vært så dårlig.
Ikke dårlig, men ikke som han hadde håpet. Så dette ville vært så bra for ham.
Kl. 10.40 begynner vi.
Helt greit.
Jeg vant alle heatene. Jeg surfet fritt, tenkte ikke på sponsorene.
Og hvis du har tankene et bra sted, går surfingen lettere.
Bare vær en fri fugl.
Det er her stjerner skapes.
Og iblant ser vi en uslepen diamant på resultatlistene,
og de klarer å få det til i de siste to-tre konkurransene.
Robinson har sjansen her. La oss se hva han kan få til.
FINALE
Robinson vil ha en seier for å kvalifisere seg igjen.
Og han skal hoppe.
Imponerende start for australieren, som legger press på Silva i første bølge.
Klassisk vertikalt løft.
Perfekt kontakt før slutten.
For en prestasjon av Silva.
Nå kjører vi. Nydelig tunnel av Jack Robinson.
Og en air reverse.
Litt av en kombinasjon av Jack Robinson i den siste bølgen.
Robinson tar ledelsen.
Se hvor jevnt det er.
Ja da, kompis.
For et øyeblikk det blir om han vinner.
Og nå er han 50 sekunder fra å vinne sin første CT-konkurranse.
Nå vinner du.
Fem, fire, tre, to, én.
Og nykommeren fra WA har fått sin første Championship Tour-seier.
Jack Robinson vinner Corona Open Mexico.
Ja!
Vel fortjent. Han har vunnet alle heatene sine.
Jeg er så stolt av Jack. Det er så gøy at vi har vokst opp sammen.
Når en av oss i trioen gjør det bra, svir det litt,
men du tenker: "Da kan jeg også gjøre det bra."
Ja, Jack! Ja.
For en flott bekreftelse for Jack å vinne da det virkelig gjaldt.
Ja, Jack!
Det viser bare hvorfor vi har forventninger til ham.
Jack, du kan smile og feire
for du er vinner av Corona Open Mexico.
Gratulerer.
For å bli verdensmester
må du takle oppmerksomheten
og alt presset som følger med.
Du må forstå at det å vinne ikke bare handler om å surfe bra.
Du må bli tøffere mentalt.
Ting har forandret seg mye de siste årene. Jeg ble for ivrig.
Du kan tro at du er klar, men så er du ikke nødvendigvis det.
Men nå tror jeg jeg finner ut av det.
Viva Mexico, eller?
Jeg er sterk og moden nok til å si til meg selv: "Du er bare 23 år.
Dette er en maraton, ikke en sprint." Men neste sesong må jeg grave dypt.
Jeg ofrer alt jeg har for å bli verdensmester.
I NESTE EPISODE
Jeg er så nær ved å vinne, men så stemmer det ikke.
Filipe har stått i skyggen av sine landsmenn.
Gabriel med to titler. Og nå Ítalo.
-Han må ha en seier. -Jeg har mye å bevise.
Tekst: Trine Haugen